b'\n_START_ARTICLE_\nErkki Hyt\xc3\xb6nen\n_START_PARAGRAPH_\nErkki Olavi Hyt\xc3\xb6nen (s. 27. toukokuuta 1933 Tampere) on suomalainen j\xc3\xa4\xc3\xa4kiekkoilija, pelipaikaltaan hy\xc3\xb6kk\xc3\xa4\xc3\xa4j\xc3\xa4. H\xc3\xa4n pelasi 39 maaottelua Suomen maajoukkueessa ja osallistui 18-vuotiaana Oslon 1952 olympialaisiin sek\xc3\xa4 vuosina 1954\xe2\x80\x931958 neljiin MM-kilpailuihin._NEWLINE_"Ekku" Hyt\xc3\xb6nen edusti kotimaassa Tampereen Tapparaa (aik. Tammerfors Bollklubb) ja Tampereen Hilparaa. H\xc3\xa4n pelasi SM-sarjassa 110 ottelua, joissa h\xc3\xa4nen tehopisteens\xc3\xa4 olivat 62\xc2\xa0+\xc2\xa032\xc2\xa0=\xc2\xa094. H\xc3\xa4n voitti Suomen-mestaruuden vuosina 1953, 1954, 1955 ja 1959 sek\xc3\xa4 saavutti kaksi SM-hopeaa ja kolme SM-pronssia. Vuosina 1962\xe2\x80\x931965 h\xc3\xa4n toimi Tapparan ykk\xc3\xb6svalmentajana ja saavutti mestaruuden vuonna 1964.'